Document ID: 32013D0701

KOMISIJAS ĪSTENOŠANAS LĒMUMS
(2013. gada 22. novembris)
izveidot Biobanku un biomolekulāro resursu pētniecības infrastruktūras konsorciju (BBMRI-ERIC) kā Eiropas pētniecības infrastruktūras konsorciju
(2013/701/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 25. jūnija Regulu (EK) Nr. 723/2009 par Kopienas tiesisko regulējumu, ko piemēro Eiropas pētniecības infrastruktūras konsorcijam (ERIC) (1), un jo īpaši tās 6. panta 1. punkta a) apakšpunktu,
tā kā:
(1)
Beļģijas Karaliste, Čehijas Republika, Vācijas Federatīvā Republika, Igaunijas Republika, Grieķijas Republika, Francijas Republika, Itālijas Republika, Maltas Republika, Nīderlandes Karaliste, Austrijas Republika, Somijas Republika un Zviedrijas Karaliste lūdza Komisiju izveidot BBMRI kā Eiropas pētniecības infrastruktūras konsorciju (BBMRI-ERIC). Norvēģijas Karaliste, Polijas Republika, Šveices Konfederācija un Turcijas Republika piedalīsies BBMRI-ERIC kā novērotājas.
(2)
Austrijas Republiku Beļģijas Karaliste, Čehijas Republika, Vācijas Federatīvā Republika, Igaunijas Republika, Grieķijas Republika, Francijas Republika, Itālijas Republika, Maltas Republika, Nīderlandes Karaliste, Somijas Republika un Zviedrijas Karaliste ir izraudzījušas par BBMRI-ERIC uzņēmēju dalībvalsti.
(3)
Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (EK) Nr. 723/2009 20. pantu,
IR PIEŅĒMUSI ŠO LĒMUMU.
1. pants
1. Ar šo tiek izveidots Eiropas pētniecības infrastruktūras konsorcijs biobanku un biomolekulāro resursu infrastruktūrai, kura nosaukums ir BBMRI-ERIC.
2. BBMRI-ERIC statūti ir izklāstīti pielikumā. Statūtus regulāri atjaunina un publisko BBMRI-ERIC tīmekļa vietnē un tās statūtos noteiktajā atrašanās vietā.
3. BBMRI-ERIC statūtu būtiskie elementi, kuru grozījumiem vajadzīgs Komisijas apstiprinājums saskaņā ar Regulas (EK) Nr. 723/2009 11. panta 1. punktu, ir noteikti 2., 3., 6., 7., 16., 17., 18., 19. un 24. pantā.
2. pants
Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.
Briselē, 2013. gada 22. novembrī

Labels: 7
0
4
15